Diari Oficial de la Generalitat Valenciana


Sumari del DOGV 1296, del 04-05-1990 (1990/817266)

ORDRE de 4 d'abril de 1990, de la Conselleria de Treball i Seguretat Social, per la qual s'estableixen mesures de suport a la Formació Professional ocupacional.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/04/04/(2)/dof/vci/html**

### Dades del document

Número de DOGV
:   1296

Data del DOGV
:   04-05-1990

Secció del DOGV
:   DISPOSICIONS GENERALS

Número del document
:   1990/817266


Data del document
:   04-04-1990

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 4 d'abril de 1990, de la Conselleria de Treball i Seguretat Social, per la qual s'estableixen mesures de suport a la Formació Professional Ocupacional.  
El Decret 57/88 de 25 d'abril, del Consell de la Generalitat Valenciana (DOGV 02.05.88), pel qual s'establien diversos programes de suport a la creació d'ocupació, referents al mercat de treball, preveia els programes de Formació professional ocupacional i d'intercanvi de joves i de treballadors, per la qual cosa cal dictar les normes de procediment per fer efectives aquestes ajudes.  
Igualment, és necessari comptar amb la participació activa de les organitzacions sindicals i empresarials per tal de dissenyar els cursos y activitats de formació ocupacional, a fi de garantir la màxima connexió entre formació i demanda ocupacional.  
En atenció d'aquests motius, d'acord amb la disposició final primera del Decret 57/88, de 25 d'abril, del Consell de la Generalitat Valenciana i fent ús de les facultats que em confereix la Llei 5/83, de 30 de desembre, de Govern Valencià (DOGV 30.12.83) i el Decret 36/88, de 21 de març, del Consell de la Generalitat Valenciana (DOGV de 13 d'abril), per la qual s'aprovava el Reglament Orgànic i Funcional de la Conselleria de Treball i Seguretat Social,  
ORDENE:  
Article 1r  
Per a la consecució d'aquestes finalitats, la Conselleria de Treball i Seguretat Social podrà finançar, organitzar i executar cursos, accions, plans i projectes formatius ocupacionals dirigits a la qualificació, perfeccionament, reconversió i adaptació dels treballadors als seus llocs de treball, a través de subvencions, contractacions, convenis y acords per a la gestió directa, establint-s'hi com a objectius prioritaris els següents:  
a) Accions formatives ocupacionals, dirigides a desocupats amb expectatives de trobar ocupació, i als col·lectius de dones que en els oficis es troben infrarepresentades.  
b) Cursos, accions, plans i projectes formatius vinculats als distints programes de foment a l?ocupació de caràcter eurocomunitari, estatal, sectorial, comarcal o local.  
c) Accions formatives ocupacionals a favor de treballadors per a llur perfeccionament, reconversió o adaptació als nous llocs de treball.  
d) Intercanvi de joves i treballadors amb altres països o regions.  
e) Altres accions formatives dirigides a la qualificació i inserció laboral dels joves i especialment els que, finalitzada la Formació professional reglada, necessiten una actualització de les qualificacions obtingudes.  
Article 2n  
Per tal de complir els fins i objectius que figuren en l'article anterior, la Direcció General d'Ocupació i Cooperació desplegarà accions ocupacionals mitjançant:  
1. Accions directes en els centres de Formació professional ocupacional de la Conselleria de Treball i Seguretat Social i en altres entitats col·laboradores.  
2. Subvencions a sol·licitants d'accions de Formació professional ocupacional que podran concedir-se a Administracions Públiques, empreses públiques o privades, entitats sense intenció de lucre, organitzacions sindicals i empresarials, experts i professionals que figuren com a titulars de les esmentades accions, siguen de nacionalitat espanyola o estrangera.  
3. Accions en centres i organismes situats en altres regions o països.  
Article 3r  
Les ajudes econòmiques que s'hi podran concedir s'estableixen a través de:  
- Subvencions directes als sol·licitants.  
- Les oportunes convocatòries de sol·licitud de subvencions per a desplegar els programes de Formació professional ocupacional, llevat del programa d'Intercanvis i de les accions corresponents als centres de Formació professional ocupacional de la Conselleria de Treball i Seguretat Social, i les altres accionas formatives convocades que puguen dur-se a terme en el marc de les mesures de foment a l'ocupació i en les quals es preveia la col·locació de, almenys, un 50% dels alumnes que superen el curs.  
- Convenis, concerts o acords subscrits amb la Conselleria de Treball i Seguretat Social.  
- Contractes de prestacions de serveis.  
Article 4t  
La sol·licitud de subvenció es presentarà segons el model oficial en les Direccions Territorials de la Conselleria de Treball i Seguretat Social o en la Direcció General d'Ocupació i Cooperació, juntament amb la memòria justificativa de l'acció i la documentació que en cada cas s'indique. La quantia econòmica de la subvenció que, siga en territori nacional o estranger, aprovarà la Conselleria de Treball i Seguretat Social, estarà en funció entre altres, dels conceptes següents: del professorat; de les hores totals pràctiques i teòriques; dels mitjans didàctics necessaris; de la utilització dels equips fixos i mòbils; utensilis i ferramentes de treball; del material de consum ordinari en aquest; de l?assegurança d'accidents; de l'alimentació, allotjament i transport; assignacions econòmiques diàries als alumnes; lloguer de locals, de despeses d'organització; amortització de béns inventariables, etc.  
Quan es concerten pràctiques professionals dels alumnes nacionals o estrangers en empreses o altres centres com a part d'accions formatives o d'intercanvi -inclosos els participants procedents d'altres països o regions- es podran finançar les despeses de contractació en el període de pràctiques. Cas que no calgués la realització de llur contractació, s'establiran, amb empreses o centres, acords que no constituesquen relació laboral, i es podrà en aquest cas subvencionar amb la quantitat prevista en les mesures de foment a l'ocupació o a la Formació professional.  
Article 5é  
Les Direccions Territorials, en el termini de 15 dies a partir de la presentació de les sol·licituds de subvencions, analitzaran els expedients i contrastaran si els impresos i documentació que s'hi adjunta estan degudament complimentats, i els trametrà a la Direcció General d'Ocupació i Cooperació, al mateix temps farà un informe sobre els aspectes que considere necessaris a fi de facilitar-ne la resolució.  
En el supòsit que l'expedient estiga incomplet, les Direccions Territorials requeriran el sol·licitant perquè, d'acord amb l'article 71 de la Llei de Procediment Administratiu, el complete en el termini màxim de 10 dies.  
Article 6é  
La Direcció General d'Ocupació i Cooperació, rebut l'expedient, en farà una avaluació, per decidir si el pot incloure en el seu programa; dictarà una resolució concedint o denegant l'ajuda sol·licitada, sense que es puga subcontractar a tercers, tret de les Administracions Locals.  
Abans de la resolució, es facilitarà al Consell Valencià de Formació professional la relació de sol·licitants que concorren a la convocatòria, i una vegada resolta aquesta se li notificarà la relació dels aprovats.  
Article 7é  
Notificada la resolució per la qual es concedeix la subvenció sol·licitada, podran començar les accions ocupacionals, i haurà de comunicar-se la data de començament d'aquestes.  
Si l'acció no comença en el termini de 60 dies, quedarà sense efecte la subvenció, tret del cas d'una pròrroga expressa concedida per la Direcció General d'Ocupació i Cooperació.  
Iniciada l'acció ocupacional i amb la presentació prèvia de la documentació corresponent a l?inici s'abonarà el 50%, i la quantitat restant en acabar aquesta, una vegada justificades les despeses i fet l'informe del Servei de Formació Professional Ocupacional.  
En els expedients de subvenció on s'incloga l'apartat relatiu a assignacions econòmiques diàries als alumnes, es podrà meritar l?import de la subvenció corresponent al referit concepte en un 100% a l?inici de l'acció, i es farà menció expressa d'aquest extrem en la resolució de concessió de la subvenció del Director General d'Ocupació i Cooperació.  
Si no es realitzen les accions o s'incompliren els requisits que figuren en la normativa de la concessió de la subvenció s'haurà de reintegrar l?import d'aquesta a la Tresoreria General de la Generalitat Valenciana.  
Article 8é  
Els participants en les accions formatives ocupacionals que les finalitzen, podran sol·licitar una assignació econòmica de 1.100 PTA per dia assistit, llevat dels programes dirigits a col·lectius de treballadors ocupats, on la quantia es fixarà per resolució tenint en compte les condicions en què s'impartesca el curs.  
Així mateix els participants en programes d'intercanvi de joves i treballadors que es traslladen a la Comunitat Valenciana podran rebre una assignació econòmica diària entre 1.300 i 1.500 PTA.  
Els joves i treballadors que es traslladen a altres països o regions podran igualment rebre assignacions econòmiques en concepte de llur participació en el Programa d?intercanvi o de formació.  
La Conselleria de Treball i Seguretat Social podrà abonar a les persones esmentades en els últims -paràgrafs les despeses de viatge (anada i tornada) entre el lloc de residència i el lloc on es realitza l?intercanvi o la formació.  
La justificació de les despeses fetes, conformement a aquest article, s'efectuarà amb un certificat expedit pels responsables de les accions ocupacionals per als qui hi han participat, tenint en compte els oportuns controls que acrediten llur permanència a la Comunitat Valenciana, o altre país o regió on es duga a terme l?intercanvi.  
Article 9é  
A fi de desenvolupar les accions previstes en el paràgraf 2 de l'article 4, referent a les pràctiques professionals d'alumnes nacionals o estrangers en empreses, on es preveu el possible finançament de les despeses produïdes durant el període de pràctiques, la Direcció General d?Ocupació i Cooperació destinarà, dins la seua partida pressupostària de foment a l'ocupació, diferents quantitats econòmiques per tal de subvencionar els esmentats contractes a través d'acords o convenis amb empreses, entitats i institucions situades a la Comunitat Valenciana pels quals s'establiran els tipus d'ajuda, la duració de la col·laboració, les condicions laborals, etc. i el tipus de pràctiques que realitzaran els participants, tot aixà d'acord amb la legislació vigent.  
Article 10  
Es podran dur a terme a través de gestió directa -mitjançant contractes, acords, concerts o convenis amb tercers- els cursos, accions, plans i projectes formatius ocupacionals a l'empara de les programacions de la Conselleria de Treball i Seguretat Social establertes d'acord amb l'Administració Central i amb la Comunitat Europea, i de conformitat també amb el programa d'Intercanvi de joves i de treballadors i amb aquells altres que es desenvolupen en virtut de convenis o acords que s'hi subscriguen.  
Article 11  
El finançament de les accions ocupacionals expressades en aquesta ordre es farà a càrrec dels crèdits propis de la Conselleria de Treball i Seguretat Social, sense perjudici del posterior rescabalament de les quantitats que es puguen percebre en compliment dels programes preestablerts.  
Article 12  
Les subvencions establertes en aquesta disposició es concediran sempre que hi haja disponibilitat suficient per poder atendre-les en el programa 322-10 de foment d'ocupació i en la línia 409/000/90 corresponent a la Formació professional ocupacional.  
DISPOSICIO ADDICIONAL:  
Primera  
El Consell Valencià de Formació Professional, dins el marc normatiu que li confereixen les seues atribucions, podrà desenrotllar les funcions que té assignades en el camp de les disposicions previstes en l'àmbit d'aquesta ordre.  
Segona  
En programes dirigits a determinats col·lectius es podran introduir algunes àrees formatives corresponents a: Organització empresarial, Legislació sòcio-laboral, Autoocupació i/o Economia social.  
DISPOSICIO TRANSITORIA  
Primera  
Per a les accions de Formació professional ocupacional cofinançades pel Fons Social Europeu en exercicis econòmics anteriors, i que no hagen estat satisfetes en llur totalitat en l'any que pertocava, es podrà completar la subvenció ja aprovada en l?exercici econòmic en què aquesta es produirà.  
Segona  
Sobre allò preceptuat en el paràgraf 2 de l'article 6 i la Disposició Addicional Primera, mentre no es constiuesca el Consell Valencià de Formació Professional, se'n farà càrrec la Mesa de Seguiment d'Ocupació.  
DISPOSICIO FINAL  
Primera  
Es derogada l'ordre de 3 de maig de 1988 per la qual s'establien mesures de suport a la Formació professional ocupacional.  
Segona  
Aquesta disposició vigirà l?endemà de la publicació en el Diari Oficial de la Generalitat Valenciana, i tindrà efecte des de l'1 de gener de 1990.  
València 4 d'abril de 1990. - El Conseller de Treball i Seguretat Social: Miquel Doménech i Pastor.


Còpia Permalink ELI